**ELŐTERJESZTÉS**

Bonyhád Város Önkormányzati Képviselő-testületének 2023. március 29-i

rendes/rendkívüli testületi ülésére

|  |  |
| --- | --- |
| Tárgy: | Tájékoztató a Bonyhádi Sportcentrum 2022. évi tevékenységéről |
| Előterjesztő: | Köllő Roland igazgató |
| Előterjesztést készítette: | Köllő Roland igazgató |
| Előterjesztés száma: | 47. sz. |
| Előzetesen tárgyalja: | Humán Bizottság |
| Mellékletek száma: | 1 db |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzati Képviselő-testülete a 27/2018. (II.15.) számú határozatával alapította meg a Bonyhádi Sportcentrum intézményét, amely 2018. április 1-jétől működik a székhelyen kívül további 8 telephelyen.

A pénzügyi-gazdálkodási feladatokat – a többi városi intézményhez hasonlóan - a Bonyhád Város Önkormányzati Képviselő-testülete által létrehozott Gazdasági Ellátó Szervezet (GESZ), mint önálló költségvetési szerv látja el.

Az intézmény Bonyhád városban ellátja a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 15. pontjában foglalt sport és ifjúsági ügyek széles körét, de részt vállal a 13. pontban foglalt turizmussal kapcsolatos feladatokból is. Az intézmény telephelyein az elmúlt években jelentős fejlesztések valósultak meg, mellyel a szolgáltatások minőségének javulása és választékának bővülése mellett az intézmény feladatköre is nőtt.

Kérem a Tisztelt Képviselő-testületet az előterjesztés megvitatására, és a határozati javaslat elfogadására.

**Határozati javaslat:**

Bonyhád Város Önkormányzati Képviselő-testülete a Bonyhádi Sportcentrum 2022. évi feladat-ellátásáról szóló tájékoztatót – az előterjesztés 1. sz. melléklete szerint – tudomásul veszi.

Felelős: Köllő Roland igazgató

Bonyhád, 2023. március 9.

Köllő Roland

igazgató